L’Ajuntament firma un conveni amb Carrefour per a la contractació de desempleats
10 de maig de 2019

Ahir es va firmar un conveni de col·laboració entre Carrefour l’Eliana i l’Ajuntament per a que, en les pròximes contractacions de treballadors, l’empresa facilite la inserció laboral de les persones desempleades del municipi que estiguen incloses en la borsa de treball gestionada per l’Agencia d’Ocupació municipal.

D’esta manera, l’Ajuntament ajudarà en els processos de selecció de personal, tant per a nous llocs de treball com pel que fa a cobrir vacants o reforçar plantilles en els espais laborals de Carrefour ubicats en l’Eliana.

L’Agència d’Ocupació municipal, atenent les demandes del departament de Recursos Humans de l’empresa, aportarà candidats d’entre els inscrits i posteriorment participarà en el seguiment conjunt dels resultats de les contractacions.

El conveni, firmat per l’alcalde Salva Torrent i per José Navarro Fortea en representació de Carrefour, entra en vigor hui, durarà inicialment un any i podrà ser prorrogat novament. L’acord no implica relació econòmica entre les parts.

L’Agència d’Ocupació de l’Eliana col·labora de manera habitual amb les empreses sol·licitants de treballadors i publica contínuament ofertes per facebook i al seu tauler d’anuncis.

Per a inscriure’s en la borsa de treball de l'Agència cal omplir un formulari, bé a l’oficina del Centre Sociocultural pels matins, o a través de la pàgina web municipal.

feu clic

facebook Agència: